АУЫЛ МАҢЫНДАҒЫ САТЫЛЫП КЕТКЕН ЖАЙЫЛЫМ ҚАЙТАРЫЛУЫ МҮМКІН
"АУЫЛ МАҢЫНДАҒЫ САТЫЛЫП КЕТКЕН ЖАЙЫЛЫМ ҚАЙТАРЫЛУЫ МҮМКІН" | "https://abai.kz/post/44482"
TITLE: АУЫЛ МАҢЫНДАҒЫ САТЫЛЫП КЕТКЕН ЖАЙЫЛЫМ ҚАЙТАРЫЛУЫ МҮМКІН
URL: https://abai.kz/post/44482
META: "АУЫЛ МАҢЫНДАҒЫ САТЫЛЫП КЕТКЕН ЖАЙЫЛЫМ ҚАЙТАРЫЛУЫ МҮМКІН" | "https://abai.kz/post/44482"
DATE: 04.07.2016
AUTHOR(s): Абай-Ақпарат
TOTAL WORDS: 178
TEXT: Ауыл маңайындағы жалға берiлiп, сатылып кеткен жайылым жерлер керi қайтарылуы мүмкiн. Әрi мұндай жерлердi жеке меншiкке де, жалға да беруге қатаң тыйым салу қарастырылады. Бұл туралы Қызылорда облысында өткен Жер реформасы жөнiндегi комиссияның көшпелi отырысында айтылды, деп хабарлайды BNews.kz тiлшiсi. ҚР Ауыл шаруашылығы вице-министрi Ерлан Нысанбаев Жер реформасы жөнiндегi комиссияның бес отырысының қорытындысы бойынша әзiрленген нақты ұсыныстарды жеткiздi. «Халықтың назарында болып отырған елдi мекен шегiнде халықтың жеке малын жаюға арналған жерлерге тоқталып өтсем. Қазiргi жағдайда елдi мекен шегiндегi жайылымдарды жалға беруге тыйым салынбаған. Ал оның маңайындағылар жеке меншiкке берiледi. Ал ауылдағы халықтың малына жайылымдар жеткiлiксiз. Сондықтан елдi мекен шегiнен тыс жерлердегi радиусты, халық қажеттiлiгiне керек жайылым жерлердi анықтау керек. Келесi ретте осы елдi мекен шегiнен берiлiп кеткен жайылымдарға талдау жасап, оларды керi қайтаруды қарастыру және мұндай жерлердiң жеке меншiкке де, жалға да берiлуiне қатаң тыйым салуды ескерген орынды болар. Бұл менiң баяндамам келiп түскен ұсыныстардың қорытындылары негiзiнде дайындалған», — деп атап өттi Е.Нысанбаев. Айта кетейiк, сондай-ақ, бiр қолға жалға берiлетiн жердiң шегi бекiту ұсынылды. Бұдан бөлек, Қазақстан азаматтарына жердi жалға беру көзделген қолданыстағы заң нормаларын жетiлдiру қарастырылады. Abai.kz
